Title: Systemizácia štátnozamestnaneckých miest diplomatických zamestnancov na Misii SR pri ES v Bruseli
Author: MZV
Last saved by: MZV SR

Návrh

personálneho dobudovania Stáleho zastúpenia SR pri EÚ v rokoch 2006 - 2007

Dňa 30. marca 2005 schválila vláda SR na svojom 125. zasadnutí materiál „Dodatok k správe o transformácii Misie SR pri ES na Stále zastúpenie SR pri EÚ a štatútu Stáleho zastúpenia SR pri EÚ“, ktorý rieši otázku personálneho posilnenia stáleho zastúpenia v roku 2005. K uvedenému materiálu prijala vláda SR uznesenie č. 224/2005, ktoré v bode B.3. ukladá ministrovi zahraničných vecí v spolupráci s podpredsedom vlády a ministrom financií, podpredsedom vlády a ministrom hospodárstva, ministrom dopravy, pôšt a telekomunikácií, ministrom pôdohospodárstva, ministrom práce, sociálnych vecí a rodiny, ministrom školstva, ministrom vnútra, ministrom výstavby a regionálneho rozvoja a ministrom životného prostredia predložiť do 31. mája 2005 materiál na rokovanie vlády v súvislosti s personálnym dobudovaním Stáleho zastúpenia SR pri EÚ s požiadavkou na zvýšenie počtu zamestnancov za rezort na roky 2006 - 2007.

Návrh personálneho dobudovania Stáleho zastúpenia SR pri EÚ v rokoch 2006 - 2007 súčasne vychádza z „Rámcového plánu personálneho posilnenia Stáleho zastúpenia SR pri EÚ v rokoch 2005 - 2007“ (schválený uznesením vlády č. 724/2004 zo dňa 14. júla 2004), ktorý požaduje rovnomerné a racionálne rozloženie personálneho nárastu počas trojročného obdobia.   

A/ Personálne dobudovanie Stáleho zastúpenia SR pri EÚ v rokoch 2006 - 2007 

V súlade s vyššie uvedenými materiálmi a uzneseniami vlády SR č. 724/2004 zo dňa 14. júla 2004 a 224/2005 zo dňa 30. marca 2005 MZV SR na základe požiadaviek zainteresovaných rezortov navrhuje v rokoch 2006 - 2007 nasledujúce zvýšenie systemizácie diplomatických zamestnancov na stálom zastúpení: 

| Systemizovaný počet v r. 2004 | Schválené zvýšenie systemizácie v r. 2005 | Navrhované zvýšenie systemizácie v r. 2006 | Navrhované zvýšenie systemizácie v r. 2007
Diplomati | 44 | + 4 (ÚV SR, MPSVR SR, MH SR, MVRR SR) | + 10 (MVRR SR, MH SR, MŠ SR, MDPT SR, MP SR, MPSVR SR, MV SR, MZV SR + 2 MZV SR *) | + 1 (MŽP SR)

Asistenti
/atašé/

0

+ 3 (MF SR, MH SR, MP SR)

+ 1  (MH SR)

+ 3 (MF SR, MP SR, MŽP SR)

Spolu | 44 | 51 | 62 | 66

* Úprava sa týka delimitácie 2 miest MZV SR na NBÚ v súvislosti s pripravovaným vyslaním dvoch zamestnancov NBÚ v roku 2005, ktorí zabezpečujú agendu pri výmene a ochrane utajovaných skutočností s EÚ.  

Poznámka pre informáciu:

Počty pracovníkov na stálych zastúpeniach ostatných krajín V – 4 pri EÚ v Bruseli. Stav k 05/2005:

Česká republika		64 diplomatov, 42 administratívno-technických zamestnancov, spolu 106 pracovníkov
Maďarsko		55 diplomatov, 54 administratívno-technických zamestnancov, spolu 109 pracovníkov
Poľsko			70 diplomatov, 40 administratívno-technických zamestnancov, spolu 110 pracovníkov

B/ Návrh na zmenu počtu miest v systemizácii štátnych zamestnancov  

V súvislosti s personálnym dobudovaním Stáleho zastúpenia SR pri EÚ v rokoch 2006 - 2007 sa navrhuje nasledujúca úprava miest v systemizácii štátnych zamestnancov: 

1/ v roku 2006:

- zníženie počtu miest v systemizácii štátnych zamestnancov o 1 miesto na rezortoch MVRR SR, MŠ SR, MDPT SR, MP SR, MPVSR SR, MV SR, o 2 miesta na MH SR, delimitácia 2 miest medzi MZV SR a NBÚ v súvislosti s vysielaním zamestnancov NBÚ na SZ SR pri EÚ v roku 2005, ktorí zabezpečujú agendu pri výmene a ochrane utajovaných skutočností s EÚ

- zvýšenie počtu miest v systemizácii štátnych zamestnancov o 8 miest na MZV SR   

2/ v roku 2007:

- zníženie počtu miest v systemizácii štátnych zamestnancov o 1 miesto na MF SR, MP SR, o 2 miesta na MŽP SR 

- zvýšenie počtu miest v systemizácii štátnych zamestnancov o 4 miesta na MZV SR.

	Po ukončení potreby obsadenia miest na Stálom zastúpení SR pri EÚ v počte schválenom týmto materiálom sa uskutoční delimitácia štátnozamestnaneckých miest z MZV SR na príslušný rezort, vrátane ich finančného krytia. 

C/ Finančné zabezpečenie vysielaných diplomatických zamestnancov jednotlivých rezortov na Stále zastúpenie SR pri EÚ 

Otázky finančného krytia výdavkov súvisiacich s vysielaním a pôsobením nových diplomatických zamestnancov iných rezortov (ako MZV SR) na Stálom zastúpení SR pri EÚ v Bruseli na základe ich funkčného zaradenia jednotným spôsobom upravuje časť „C“  materiálu „Dodatok k správe o transformácii Misie SR pri ES na Stále zastúpenie SR pri EÚ a k Štatútu Stáleho zastúpenia SR pri EÚ“ (schválený vládou SR dňa 30. marca 2005 uznesením č. 224/2005).